open-index/open-wikipedia-markdown huggingface dataset:
Taman Budaya Jawa Tengah

**Taman Budaya Jawa Tengah (TBJT)** utawi kasebat **Taman Budaya Surakarta (TBS)** inggih punika satunggalipun papan panggènan kagunganipun Pamaréntah Provinsi Jawa Tengah ingkang dipun-ginakaken minangka sarana pangembangan, dhokumèntasi, panalitèn, lan pagelaran seni budaya Indonesia. TBJT punika dipunwangun wonten sanginggilipun siti wiyaripun gangsal héktar, dumunung wonten ing Kutha Surakarta.

## Latar wingking 
Taman Budaya Jawa Tengah (TBJT) Surakarta utawi saget dipunsebat Taman Budaya Surakarta (TBS) inggih punika satunggalipun papan panggènan kagunganipun Pamaréntah Provinsi Jawa Tengah ingkang kacawisaken kanggé sarana pangembangan, panalitèn, dhokumentasi, lan pagelaran budaya mligi budaya Jawi. TBJT ingkang wiyaripun gangsal hektar punika dumunung wonten Kentingan, Jèbrès, Surakarta, sinisihan kaliyan kalih pawiyatan luhur inggih punika Universitas Sebelas Maret Surakarta (UNS) lan Institut Seni Indonesia (ISI) Surakarta. Sawenèh kagiyatan kagelar wonten mriku, saé seni tradhisi, modern utawi kontemporèr. Mboten winatesan ing seni pertunjukan, Taman Budaya Jawa Tengah uga asering ngawontenaken pameran seni rupa, pameran fotografi, pamutaran film, lan sakpérang diskusi seni budaya. Taman Budaya Jawa Tengah gadhah kathah gedung ingkang saget dipun-ginakaken minangka kagiyatan kesenian. Pendhapa Ageng ingkang dumunung ing sisih ngajeng asering dados sarana pagelaran wayang kulit Jumat Kliwon lan keroncong.

Pendhapa Ageng Taman Budaya Jawa Tengah punika dipunapet déning kalih gedhong, sisih kiwa wonten Teater Arena, sisih tengen wonten Gladri Seni Rupa. Saindhengipun Gladri Seni Rupa, wonten pabukon. Sisih wingkingipun Pendhapa Ageng dumunung kantor pangemunah Taman Budaya Jawa Tengah. Kajawi saking punika, TBJT ugi nyawisaken wisma seni kanggé para seniman saking njawi kutha ingkang badhé ngawontenaken pagelaran ing mriku.

## Kagiyatan 
* Pagelaran pamaosan geguritan
* Pagelaran pamaosan carita cekak
* Pagelaran musik
* Pagelaran monolog
* Pagelaran teater
* Pagelaran kesenian tradhisi
* Pagelaran *perfoming art*
* Patemon sastrawan
* Gladhen
* Parembugan seni
* Seminar
* Pameran senirupa
* Pameran fotografi
* Pambabaran buku-buku sastra
* Pambabaran buletin

## Pirsani 
* Murtidjono
* Timur Sinar Suprabana
* Enthus Susmono
* Wijang Wharek
* Dian Hartati
* Puisi Menolak Korupsi
* Sosiawan Leak
* Dewan Kesenian Tegal
* Hanindawan

## Rujukan
Box office bomb

**Box office bomb** utawi **box office flop** inggih punika kaanan satunggalipun film ingkang ragantipun langkung kathah katimbang palebon ingkang kakempalaken saking sagung pambabaran ing gedhong-gedhong biyoskup. Limrahipun, kasuksèsan satunggalipun prodhuksi film dipunukur saking bathinipun, dhedhasar kempalipun arta ing satunggalipun nagari. Kaanan punika adatipun dados sabab bangkrutipun perusahaan film.

## Sabab musabab 
* Tembung mboten saé ingkang kasebar babagan film punika
* Saingan antawisipun film-film
* Kaanan jawi
* Kathahipun wragad prodhuksi

## Pamulihan 
Film-film ingkang wiwitanipun mboten suksès bokmenawi saget kapulihaken saking pangempalan arta wonten panggènan sanès. Salah satunggal prakawis, sakpérang film kirang dipunremeni déning para pamiarsa ing Amérikah Sarékat, nanging mboten makaten wonten cakupan internasional, saéngga saget nutup ilangipun arta, kepara ndadosaken suksès. Film-film ugi saget kapulihaken miyos pangeduman internasional, panyadéyan wonten stasiun televisi, lan pangeduman miyos pangundhuhan, DVD, lan bayar saben mirsani. Film-film sanèsipun kasil kapulihaken sasampunipun dangu sanget dipunbabar ing gedhong biyoskup, lajeng dados film ingkang dipunremeni wonten wekdal salajengipun. Film kados ta *Blade Runner* lan *The Shawshank Redemption* ingkang kasebat rugi nanging salajengipun kasil nampèni kasuksèsan lan misuwur. Film-film daur ulang juga merupakan salah satu upaya dalam rangka pengembalian modal yang telah dikeluarkan pada film-film sebelumnya.

## Dahptar box office bomb 
## Film mandhiri 
Taun 2006, film mandhiri *Zyzzyx Road* namung ngempalaken arta $30 wonten box office Amérikah Sarékat. Film punika mbetahaken wragad dumugi $1.2 yuta, lan dipunparagani Tom Sizemore lan Katherine Heigl. Miturut salah satunggalipun juru paraga Leo Grillo, karcis film punika kasade namung nem lembar, kangmangka kalih lembar kagunganipun para paraga.

Sadèrèngipun, film Inggris *Offending Angels* dumados misuwur awit saking namung ngempalaken kirang saking £100. Kangmangka, film punika sampun ngedalaken wragad 70,000 lan dipunwada déning para juru kritik, kalebet radhio BBC, ingkang nyebataken "tumpukan runtah ingkang saestu nggegirisi", dan *Total Film*, yang karan sebagai "yang tidak dapat ditukar". Taun 2011, film *The Worst Movie Ever!* ngempalaken arta $11 saking nem gedhong biyoskup.

## Rujukan 
## Pranala njawi 
* The Numbers – Movie Budgets , movie budgets page from The Numbers. Contains charts of biggest money-making and money-losing movies.
* Movies that were box office bombs – Boston.com
* 7 Film Failures That Killed Studios
* Movie Disasters: Historic Box Office Bombs
* GetBack.com: Biggest Film Flops and Fiascoes
* Biggest Box-Office Bombs of All Time – Inside Movies Blog 
* Top 10 movie flops of the decade (2000–2009)
* Movie History – Why Sahara and The Alamo Qualify as Two of Cinema's Seven Biggest Bombs
* Greatest Box-Office Bombs, Disasters and Film Flops of All-Time: Films have the potential to skyrocket the profits of a studio, or to send it into ruins and bankruptcy.
Interrogation (filem)

***Interrogation*** inggih punika filem laga saking Amérika Sarékat ingkang dipundamel taun 2016. Film punika dipunsutradarani Stephen Reynolds, dhedhasar skénario anggitanipun Adam Rodin lan Michael Finch. Ingkang maragani filem punika antawisipun Adam Copeland lan C.J. Perry. Filem punika palajengan kaping tiga saking film sadèrèngipun, asesirah *Action Six Pack*. Filem punika langsung dipunbabar wonten DVD ing Amérika Sarékat tanggal 20 Sèptèmber 2016.

## Latar wingking 
Film *Interrogation* punika sami nggegirisi kaliyan film sadèrèngipun. Pakaryan sutradara Stephen Reynolds punika ngangkat cariyos kriminal ingkang mbebayani tumraping tiyang kathah. Kados katingal saking sesirahipun, filem punika mboten éwah saking carita *interogasi* dhumateng tiyang ingkang tumindak mboten saé. Kanthi panyerat skénario Michael Finch lan Adam Rodin, pakaryan punika saestu cekap nyembadani pepinginan para pandhemen filem kriminal.

Wonten pakaryan énggal punika, para pamirsa badhé dipunbekta mirsani kaprigelanipun para paraga kados ta Julia Benson, Adam Copeland, lan uga Erica Carroll. Wonten filem ingkang kababar tanggal 20 Sèptèmber 2016 ing Amérika Sarékat punika, Julia Benson badhé maragakaken minangka Sara Ward, dados paraga pangimbangipun Adam Copeland minangka Lucas Nolan lan Erica Carroll.

## Ingkang maragani 
* Adam "Edge" Copeland-Lucas Nolan
* C.J. "Lana" Perry-Becky
* Patrick Sabongui-Vasti
* Julia Benson-Sara Ward
* Michael Rogers-Mark Law
* Erica Carroll-Joan Marian

## Rujukan 
## Pranala njawi 
* 
*
Speed (film 1994)

***Speed*** inggih punika film thriller laga saking Amérika Sérékat ingkang dipundamel taun 1994. Film punika dipunsutradarani Jan de Bont minangka film wiwitanipun, dhedhasar skénario anggitanipun Graham Yost lan Joss Whedon. Ingkang maragani film punika antawisipun Keanu Reeves, Dennis Hopper, Sandra Bullock, Joe Morton, Alan Ruck, lan Jeff Daniels. Filem niki panèn pangalembana saking para pamirsa lan juru kritik, ugi kasil menangi kalih bebungah saking Academy Award kanthi kategori Pambesut Swanten Paling Sae lan Panata Swanten Paling Sae, wonten pahargyan Academy Awards kaping 67 taun 1995. Filem punika nyariyosaken  Pulisi saking Los Angeles ingkang nyobi nylametaken warga sipil ing salebetipun bis ingkang dipunpasangi bom.

Setunggaling film sambungan saking film punika kanthi sesirah *Speed 2: Cruise Control,* dipunbabar ing wulan Juni 1997.

## Ingkang maragani 
## Box office 
*Speed* kababar tanggal 10 Juni 1994, miyos 2,138 gedhong biyoskup lan kasil ngancik urutan kapisan, kanthi ngempalaken arta $14.5 yuta nalika peken pambuka. Film punika kasil ngempalaken $121.3 yuta ing Amérikah Sarékat lan 229.2 yuta sedaya nagari, kanthi gunggung $350.5 yuta, wondeéné wragad ingkang sampun dipundalaken $30 yuta.

## Ugi pirsani 
* *MythBusters* (2009 season), which tested the reality of the iconic bus jump in the film
* The film is parodied in the UK Channel 4 sitcom *Father Ted*, in the episode "Speed 3", where Father Dougal drives a booby-trapped milk float that will explode if the speed falls below 4&nbsp;mph.

## Rujukan 
## Pranala njawi 
* 
* 
* 
* 
*
The Moon Cake Story

''''''''* inggih punika filem drama saking Indonésia ingkang dipundamel déning Multivision Plus taun 2017. Film punika dipunsutradarani Garin Nugroho kanthi juru damel Raam Punjabi. Ingkang maragani film punika antawisipun Bunga Citra Lestari, Morgan Oey, Dominique Yose, Melati Zein, Dedy Sutomo, lan sanèsipun.

## Ringkesan 
David (Morgan Oey) inggih punika satunggalipun pengusaha nem ingkang saweg ngancik wonten ing pucukipun kasuksèsan. Nanging sawenèh kadadéan ingkang mboten kanyana domados, kawiwitan kanthi sédanipun èstrinipun, lan tetela manawi David punika ketaman sakit Alzheimer ingkang nglémpohaken pèngetanipun. Sawijing dinten, piyambakipun pinanggih kaliyan Asih (Bunga Citra Lestari) ingkang pedamelanipun minangka joki *3 in 1''. David ingkang taksih kecalan pèngetan kepara malah émut nalika mangsa taksih alit, piyambakipun mirsani bilih Asih punika kados ibunipun nalika taksih alit, ingkang ngupados samukawis salebetipun kaprihatinan, sinambi ngrumat David. Sesambetan antawisipun Asih lan David tuwuh, lan Asih maringi karahayon dhumateng David. Asih mangertos caranipun ngrindhikaken icalipun pèngetan, inggih punika kedah mbekta David wonten ing salebetipun kerumunan manungsa. Sawetawis ing kulawarganipun David wonten pamanggih bènten ingkang nyuwun supados David David mundhut kaputusan babagan bisnisipun, sadèrèngipun sedaya ingkang kaémut sami ical. Saking cariyos Kue Bulan punika, David ingkang naté ical, kasil mbekta gesangipun langkung saé kanggé Asih lan kulawarga, sarta tiyang kathah.

## Ingkang maragani 
* Bunga Citra Lestari
* Morgan Oey
* Dominique Yose
* Melati Zein
* Dedy Sutomo
* Kang Saswi
* Jaja Miharja
* Richard Oh

## Ugi pirsani 
* Garin Nugroho
* Bunga Citra Lestari

## Rujukan
Basa Cebuano

**Basa Cebuano**, kang asring kurang trep diarani déning panyaturé dhéwé minangka **basa Bisaya** ("*Visaya*"; aja kuwalik karo basa-basa Visaya), iku salah sawijiné basa Austronésia enggon-enggonan kang dipituturaké ing nagara Filipina déning kira-kira wong 20 yuta. Panyaturé akèh-akèhé saka wong Visaya Cebuano. Basa iki kang akèh dhéwé panyaturé sajeroné kulawarga basa Visaya lan seduluran karo basa-basa Filipina liyané.

Sanajan ora diajaraké ing sekolah lan universitas nganti taun 2012, basa iki tetep dadi basa kang akèh dhéwé panyatur asliné ing Filipina. Basa Cebuano minangka basantara ing Visaya Tengah, wétan Pulo Negros (mligi Negros Oriental), kulon Visaya Wétan, lan manéka laladan ing Mindanao. Jeneng Cebuano dhéwé dijupuk saka jeneng Pulo Cebu, kang dadi asal mulané basa iki. Basa Cebuano uga dadi basa pokok ing Leyte Kulon, mligi kutha Ormoc lan tlatah-tlatah saubengé, sanajan dijenengaké basa "Ormocanon" ing Ormoc lan basa "Albuerahanon" ing Albuera. Kodhe basa Cebuano iku ISO 639-2 kang nganggo telung huruf **ceb**, nanging dudu ISO 639-1 kang nganggo rong huruf.

## Sebarané panyatur
Basa Cebuano dipituturaké ing pulo-pulo kaya ta Cebu lan pulo saubengé, Bohol lan Siquijor, wétan Negros (mligi saindengé Negros Oriental lan lor-wétan Negros Occidental), kidul Masbate, kulon Leyte, Biliran, sapérangan cilik Samar, lan manéka laladan ing Mindanao, pulo gedhé dhéwé nomer loro safilipina. Saliyané iku, "kang dedunung ing Zamboanga, Davao, lan Cotabato uga panyatur basa Cebuano". Sawenèh dhialèk Cebuano duwé jeneng kang rena-rena kanggo basa iki. Panyatur saka Cebu ngarani basané "Cebuano", panyatur saka Bohol ngarani "Boholano/Bol-anon", déné panyatur saka Leyte ngarani *Kana* (Cebuano Leyte utawa Leyteño). Panyatur ing Mindanao lan Luzon ngarani basané sadarma *Binisaya* utawa *Bisaya*.

## Rujukan
My Stupid Boss

***My Stupid Boss*** inggih punika filem kumedhi saking Indonesia ingkang dipundamel taun 2016. Film punika dipunsutradarani Upi Avianto, dipunangkat saking satunggalipun novèl kanthi sesirah ingkang sami, anggitanipun Chaos@work. Pamundhutan gambar kanggé film punika wonten ing nagari Indonesia lan Malaysia. *My Stupid Boss* dados film paling laris nomer tiga wonten Indonesia ingkang dipunrawuhi déning 3 yuta pamirsa. Filem punika kababar kanggé sagung pamirsa, tanggal 19 Mèi 2016

## Ringkesan 
Filem *My Stupid Bosss* nyariyosaken babagan sesambetan antawisipun satunggal pegawé kaliyan pimpinanipun ingkang nggadhahai prilaku mboten limrah. Diana manggèn wonten Kuala Lumpur ndhèrèk Dika, sémahipun ingkang nyambut damel ing wonten mrika. Diana lajeng nglamar wonten salah satunggalipun perusahaan. Pimpinanipun keleresan inggih réncang kuliyanipun Dika wekdal manggèn wonten Amérikah Sarékat.

## Ingkang maragani 
* Reza Rahadian-Boss Man.
* Bunga Citra Lestari-Diana.
* Alex Abbad-Dika, Suami Diana.
* Ronny P Tjandra
* Kinwah Chew-Mr Kho.
* Shaheizy Sam
* Atikah Suhaime-Norahsikin.
* Iskandar Zulkarnain-Azhari.
* Fizo Omar
* Bront Palarae-Adrian.
* Melissa Karim-Bu Boss.
* Nadiya Nissa-Siti.
* Sharmaine Othman-Vivian.
* Sherry Alhadad-Azizah.
* Richard Oh-Mr chia.
* Ting Tan-Pipe Shop Boss.

## Pangaji 
My Stupid Boss mlebet nominasi nem kategori  wonten ing Festival Film Indonesia 2016 lan tiga antawisipun nampèni bebungah Paraga Priya Paling Sae (Reza Rahadian), Paraga Pandhukung Priya Paling Saé (Alex Abbad), lan Pambesut Gambar Paling Saé. Kajawi punika, *My Stupid Boss* ugi kasil menangi ing kategori Paraga Priya Pinuji (Reza Rahadian) ing Festival Film Bandung 2016 

## Pranala njawi 
* *My Stupid Boss * ing Movie.co.id

## Rujukan
Paule Marshall

**Paule Marshall** () inggih punika satunggalipun panyerat saking Amérikah Sarékat panganggit novèl ingkang tansah nyuwantenaken bilih warga kulit cemeng ing Amérikah Sarékat punika bandhanipun kabudayan saking Afrika.

## Latar wingking 
Marshall lair ing Valenza Pauline Burke Brooklyn, putri saking kulawargi saking Barbadian ingkang ngumbara wonten ing New York taun 1919. Piyambakipun sinau wonten Girls High School, Brooklyn College (1953) lan Hunter College, New York (1955). Ing taun 1950 piyambakipun sesémahan kaliyan psikolog Kenneth Marshall; lajeng pepisahan ing taun 1963. Dasawarsa 1970-an, piyambakipun sesémahan malih kaliyan Nourry Menard, asal Haiti. Minangka sastrawan saking kalangan kulit cemeng, piyambakipun tansah nyuwantenaken bilih warga kulit cemeng ingkang wonten Amérikah Sarékat punika bandhanipun kabudayan saking Afrika.

Wonten ing wiwitan kiprahipun ing jagat kasusastran, piyambakipun nyerat geguritan, nanging salajengipun malih wonten prosa. Novèl wiwitanipun, *Brown Girl, Brownstones* kababar taun 1959. Paule Marshall pikantuk bebungah saking Guggenheim Fellowship ing taun 1960, lan salajengipun nganggit *Soul Clap Hands and Sing*, kempalan sekawan novèl ingkang kasil nampèni bebungah National Institute of Arts Award. Mboten dangu sasampunipun, piyambakipun nyerat novèl *The Chosen Place, the Timeless People* (1969), ingkang kasebat  déning *New York Times Book Review* minangka "satunggal saking sekawan novèl *impresif* ingkang naté dipunserat déning panyerat Amérika kulit cemeng", lan *Praisesong for the Widow* (1983), ingang nglantaraken piyambakipun nampèni bebungah Before Columbus Foundation American Book Award taun 1984. Taun 1993 piyambakipun nampi gelar kinormatan L.H.D. saking Bates College. Piyambakipun manggèn wonten Richmond, Virginia. Taun 2010, Paule Marshall nampi bebungah Lifetime Achievement Award saking Anisfield-Wolf Book Awards.

## Pakaryanipun 
* *Brown Girl, Brownstones* (Random House, 1959; The Feminist Press, 1981)
* *Soul Clap Hands and Sing* (four short novels; Atheneum, 1961)
* *The Chosen Place, the Timeless People* (Harcourt, 1969)
* *Reena and Other Stories* (The Feminist Press at CUNY, 1983)
* *Praisesong for the Widow* (Putnam, 1983)
* *Merle: A Novella, and Other Stories* (Virago Press, 1985)
* *Daughters* (Atheneum, 1991)
* *The Fisher King: A Novèl* (2001)
* *Triangular Road: A Memoir* (Basic Civitas Books, 2009)

## Rujukan 
## Pranala njawi 
* 1991 audio interview with Paule Marshall at Wired for Books.org by Don Swaim.
* .
* .
* Felicia R. Lee, "Voyage of a Girl Moored in Brooklyn", *The New York Times*, March 11, 2009.
O'ong Maryono

**Sumaryono** (), kang kondhang minangka nama '''O'ong Maryono''', ya iku pakar lan peneliti seni béla dhiri Pencak Silat saka Indonésia.

Ing umur 9 taun O'ong wiwit sinau béla dhiri Madura, Bawéan, lan Kuntao ing Bandawasa, lan ing taun 1973 piyambakipun pisanan juwara saka kajuwaraan pencak sak Kabupatèn Bandawasa. Lajeng piyambakipun pindhah dhateng Jakarta lan sinau èlmu béla dhiri liyané, kaya ta Karaté, Judo, Aikido, Jujutsu, lan Taékwondo, kajaba èsih gladhèn silat ing paguron KPS Nusantara. Panjenenganipun dados juwara donya ing pencak silat kelas bébas ing Invitasi Internasional angka 1 (1982) lan angka 2 (1984), sarta juwara pisanan ing kelas padha ing SEA Games XVI (1987) ing Jakarta. Liyané kuwi, antarané 1982-1985 O'ong uga njupuk pérangan ing kompetisi taékwondo nasional lan dadi juwara ing kelas abot.

O'ong lajeng dadi pelatih silat ing warna-warna nagara, kalebu Brunéi Darussalam, Walanda, Pilipina, lan Thailand, uga mèlu ing sawatara filem-filem Indonésia kanthi téma béla dhiri, kaya ta Tutur Tinular, Saur Sepuh, lan Jaka Swara. Panjenenganipun nyerat artikel ing warna-warna aspèk seni pencak lan béla dhiri ing sakperangan média lan jurnal. Ing taun 1998, piyambakipun nerbitaken buku kanthi judhul *Pencak Silat Merentang Waktu*, sing dijarwakaké ing Basa Inggris taun 2002 dadi *Pencak Silat in the Indonesian Archipelago*. Buku-buku iku asring dadi bahan rujukan kanggo para peneliti silat saka Indonésia lan saka manca nagara. Panjenenganipun ugi saged njabat minangka sesambungan (humas) menyang Féderasi Pencak Silat Internasional (PERSILAT).

O'ong Maryono sèda ing Rumah Sakit Mount Elizabeth, Singapura, amarga kanker; lan ninggal rabi anama Rosalia Sciortino.

## Réferènsi
Sastra Bulan Purnama

**Sastra Bulan Purnama** (dipuncekak **SBP**) inggih punika adicara pamaosan geguritan ingkang dipunwontenaken déning Museum Rumah Budaya Tembi. Jumbuh kaliyan aranipun, adicara punika tansah kacakaken ngepasi wulan ndadari, inggih punika tanggal 14 utawi 15 wonten ing kalènder lunar. Wondéné èdhisi kaping pisan dipunwontenaken tanggal 12 Oktober 2011. Wiwitanipun, para panyarta ingkang maos geguritan inggih punika panggurit ingkang dhedhasar kelompok profèsi kados ta guru, dhosèn, juru warta, lan sanèsipun. Nanging awit èdhisi kaping pitulas, sampun kaéwahi kanthi wontenipun *performance art* minangka pambuka.

## Latar wingking 
Sastra Bulan Purnama (dipuncekak SBP) inggih punika adicara pamaosan geguritan ingkang dipunwontenaken déning Museum Rumah Budaya Tembi. Adicara punika dipunpandhégani déning sastrawan Ngayojakarta, Ons Untoro ingkang ngayahi jejibahan minangka pangemunah musiyum punika. Jumbuh kaliyan aranipun, adicara punika dipuncakaken saben wulan ndadari, inggih punika tanggal 14 utawi 15 miturut kalender lunar. Saben èdhisi, para panyarta ingkang maos inggih punika panggurit saking satunggalipun profesi. BSP dipunwontenaken kaping pisan ing tanggal 12 Oktober 2011. Para panggurit ingkang maos wekdal punika antawisipun Budhi Wiryawan, Bambang Darto, Wadhie Maharif, Yantoro, Eko Nuryono, Ramayda Akmal, Kris Budiman, Tri Wintolo, Ikun Sri Kuncoro, Slamet Riyadi Sabrawi, lan Ons Untoro. Sanajan cithakanipun winates kanggé para panggurit ingkang nyerat wonten buku, nanging BSP tansah nyisihaken sakedhik kanggé masyarakart.

Ngelebeti taun 2013, adicara BSP wonten éwah-éwahan malih, inggih punika, adiacara mboten namung kanggé pamaosan geguritan kémawon, nanging ugi wonten *performance art* minangka pambuka. Kaping kalih, manawi sadèrèngipun panyarta ingkang maos saking satunggalipun profèsi utawi angkatan, awit èdhisi kaping 17 sampun éwah dados lintas profèsi lan génerasi. Panyarta ingkang maos wonten èdhisi kapisan punika saking génerasi 1970, 1980, 1990, lan 2000.

## Panggurit 
Para panggurit ingkang ngregengaken adicara Sastra Bulan Purnama punika saking sakpérang kutha ing Indonesia. Boten mligi kanggé para panggurit profésional lan kasuwur, nanging ugi para panggurit ingkang taksih nèm saking kalangan pelajar, guru, juwu warta, komunitas-komunitas, lan sanèsipun.

## Ugi pirsani 
* Museum Rumah Budaya Tembi

## Rujukan 
## Pranala njawi 
* Berita Sastra Bulan Purnama ke-10 di Situs Rumah Budaya Tembi
* Berita Sastra Bulan Purnama ke-22 di Situs Rumah Budaya Tembi 
* Berita Sastra Bulan Purnama Edisi ke-44 di Kompas 
* Berita Sastra Bulan Purnama ke-44 di Situs Kedaulatan Rakyat 
* Berita Sastra Bulan Purnama Edisi Mei 2012 di Situs Jogjanews
Retno Darsi Iswandari

**Retno Darsi Iswandari** utawi kasebat **Retno Iswandari** () inggih punika salah satunggalipun sastrawati saking Indonésia. Namanipun sampun misuwur lumantar pakaryanipun awujud geguritan, carita cekak, lan éséi sastra ingkang kamot wonten sawenèh ariwarta, kalawarta, lan jurnal ing Indonésia. Kajawi nyerat, Retno Iswandari ingkang ngrampungaken pawiyatan luhur wonten Program Pascasarjana Ilmu Sastra, Universitas Gadjah Mada, punika ugi nglampahi kiprah wonten sakpérang parembugan sastra, antawisipun dhiskusi lan seminar, saé minangka pawicara utawi modherator.

## Latar wingking
Retno Darsi Iswandari lair ing Kabupatèn Sléman, Yogyakarta, tanggal 5 Juni 1988. Awit taksih nèm sampun nrésnani jagating kasusastran. Piyambakipun ngrampungaken pawiyatan luhur wonten ing Universitas Gajah Mada Program Pascasarjana Ilmu Sastra. Pakaryanipun Retno Iswandari awujud geguritan, carita cekak, lan éséi sastra ingkang dipunmot wonten sawenenèh ariwarta, kalawarta, lan jurnal. Kajawi nyerat, piyambakipun ugi nglampahi kiprah wonten sakpérang kagiyatan parembugan sastra antawisipun dhiskusi lan seminar, saé minangka pawicara utawi modherator. Retno Iswandari inggih punika salah satunggalipun panggurit ingkang asring nyengkuyung kagiyatan Sastra Bulan Purnama ingkang dipunwontenaken déning Museum Rumah Budaya Tembi.

## Pakaryanipun 
* Jejak Pelangi (2004)
* Atjeh Sebuah Kesaksian Penyair (2005)
* Negeri Terluka/ Surat Putih 3 Perempuan Penyair Indonesia (2005)
* Antologi Puisi Perempuan Penyair 2005 (2006)
* Herbarium/ Antologi Puisi Penyair 4 Kota (2007)
* Ibumi: Kisah-kisah dari Tanah di Bawah Pelangi (2008)
* Satu Kata Istimewa (2012)
* Pawestren/ Kumpulan Puisi Penyair Perempuan Yogya (2013)
* Di Pangkuan Yogya (2013), Antologi Puisi Kaum Gemini (2013)
* Wajah Ibu (2016)
* Yogya Halaman Indonesia (2016)

## Rujukan
But Muchtar

thumb|Ikatan, lukisan But Muchtar di depan gedung DPR RI
**But Muchtar** () inggih punika salah satunggalipun seniman saking Indonésia. Namanipun misuwur lumantar pakaryanipun awujud reca ingkang dipun-namèni *Ikatan* ingkang kadamel taun 1976, lan dipunpasang wonten sangajengipun gedhong DPR/MPR Republik Indonesia, Senayan, Jakarta.  Kajawi saking punika, But Muchtar ugi akademikus ingkang naté dipunpracaya minangka rèktor Institut Seni Indonesia Yogyakarta lan Institut Teknologi Bandung. Piyambakipun miwiti kiprahipun wonten jagat kesenian taun 1951.

## Latar wingking 
But Muchtar lair wonten Bandung, Hindia Belanda, tanggal 20 Dhésèmber 1930. Ping kalih piyambakipun mboten tamat sekolah dhasar, lajeng tiyang sepuhipun nundhung saking griya, kapisah tigang taun kaliyan kulawarga. Nalika wonten sekolah manengah piyambakipun péngin dados guru agama sinaosa awit taksih alit péngin dados bala. Lajeng nalika SMA, piyambakipun gadhah kekajengan dados sastrawan, ugi péngin dados dhiplomat, lajeng ndhaptar wonten Akademi Dinas luar Negeri, nanging mboten katampi. Piyambakipun ngrampungaken kuliyahipun wonten Jurusan Seni Rupa Institut Teknologi Bandung (ITB), lajeng nerasaken wonten Rhode Island School of Design, Art Students League of New York lan Massachusettes Institute of Technology, kekalihpun wonten Amérikah Sarékat. But punika saking kulawarga Banten ingkang ngugemi basa lan tatakrama Walanda. Awit taksih alit, piyambakipun sampun remen kaliyan gambar-gambar, kawiwitan gambar ingkang dipundamel déning ibunipun piyambak. Kaprigelanipun minangka juru sungging dipuntampi saking Ries Mulder, dhosèn saking Walanda.

Awit taun 1954, pakaryanipun awujud reca sampun dipunpameraken. Mboten namung wonten Bandung, Jakarta utawi Surabaya, nanging ugi wonten Kualalumpur, Singapura, Bangkok, New Delhi, London, Ithaca, New York, lan Rio de Jainero. But Muchtar sampun ndamel atusan sesunggingan awit taun 1951 lan patung wiwit taun 1960, namung damel 15 sunggingan lan sekawan patung saben taun. Wiwitanipun piyambakipun ngugemi aliran *naturalisme*, salajengipun langkung remen wonten aliran *kubisme*. Sungginganipun ingkang misuwur antawisipun *Wanita Bali*, kasungging taun 1957, pikantuk bebungah Stralem wonten First Asian Young Artist Exhibition di Tokyo, lan *Potret Diri]]*, ingkang kamot wonten buku *Indonesian Art* anggitanipun Claire Holt. Salah satunggalipun patung damelainipun jejudhul *Ikatan* ingkang dipundamel taun 1976 ngadek dumugi sapunika wonten sangajengipun gedhong DPR/MPR-RI.

## Pedamelan 
* Asisten Ahli Seni Rupa ITB (1959)
* Rektor mudha ITB (1962)
* Rektor ITB (1967)
* Rektor Kepala ITB (1977)
* Sekretaris Departemen Seni Rupa ITB (1968-1970)
* Ketua Departemen Seni Rupa ITB (1968-1970)
* Sekretaris Departemen Seni Rupa ITB (1970-1972)
* Ketua Departemen Seni Rupa ITB (1975-1977)
* Sekretaris ITB babagan Komunikasi dan kabudayan (1977)
* Rektor Institus Seni Indonesia Yogyakarta

## Pangaji 
* Bebungah Stralem First Asian Young Arts Exhibition di Tokyo miyos sungginganipun, *Wanita Bali*

## Ugi pirsani 
* Ries Mulder
* Dewan Perwakilan Rakyat Republik Indonesia

## Rujukan
Raedu Basha

**Raedu Basha** () inggih punika salah satunggalipun sastrawan saking Indonesia. Namanipun misuwur lumantar pakaryanipun awujud carita cekak, geguritan, lan éséi sastra ingkang dipunmot wonten sawenèh ariwarta lan kalawarta. Raedu naté dados dutaning sastrawan Indonésia wonten pahargyan Ubud Writers & Readers Festival (UWRF) 2015, salah satunggal saking nem festival sastra ingkang saé piyambak sadonya.

## Latar wingking 
Raedu Basha punika asma péna saking Badrus Shaleh utawi Basha. Piyambakipun lair ing Bilapora, Sumenep Madura, Jawi Wétan, tanggal 3 Juni 1988. Awit taksih nèm sampun ngraketi jagat kesenian, mliginipun sastra. Raedu nglampahi pendhidhikan wonten sapérang pondok pesantren lan pawiyatan luhur. Taun 2014 Raedu ngrampungaken Pascasarjana Ilmu Antropologi, Fakultas Ilmu Budaya, Universitas Gajah Mada Yogyakarta. Pakaryanipun awujud geguritan, carita cekak, lan éséi sastra sampun kathah kamot wonten sawenèh ariwarta lan kalawarta antawisipun *Kalawarta* *Horison**, Jawa Pos, Republika, Media Indonesia, Indopos, Pikiran Rakyat, Kedaulatan Rakyat, Suara Merdeka, Surabaya Post, Sumut Pos, Kalawarta Basis, Koran Merapi, Rakyat Sumbar, Harian Fajar Makassar, Harian Carawala Makassar, Kalawarta Sabili, Kalawarta Tebuireng, Kuntum, Bende, NU Online, Jejak Bekasi*, *Koran Merapi Pembaruan,* *Sidogiri Media*, *Radar Jawa Pos*, lan *Kompas.com*. Buku kempalan geguritan sesarengan ingkang ngemot geguritanipun; *Puisi di Jantung Tamansari* (15 Penyair Festival Kesenian Yogyakarta, 2014), *Memo untuk Présidhèn* (PMK, 2014), *17.000 Islands of Imagination* (Ubud Writers & Readers Festival, 2015). Awit saking kaprigelanipun ing babagan sastra ndadosaken piyambakipun asring nampi pangaji, lan katimbalan minangka pawicara dhiskusi, gladhèn sastra, lan maos pakaryan wonten adicara sastra ing Indonesia. Pakaryanipun piyambak antawisipun *Matapangara* (kempalan geguritan, 2014), *The Melting Snow* (novèl, 2014).

## Pakaryan 
* *Matapangara* (kumpulan puisi: Ganding Pustaka, 2014)
* *The Melting Snow* (novèl: Diva Press, 2014)

## Bebungah 
* Bebungah Cipta Puisi Muktamar Nahdlatul Ulama ke-33 (2015)
* Bebungah Cipta Puisi Jurnal Sajak (2015)
* Bebungah Anugerah Sastra Universitas Gadjah Mada (2014)
* Bebungah Sayembara Penulisan Puisi Tingkat Nasional Pusat Bahasa Depdiknas RI (2006)
* Bebungah cipta puisi Taman Budaya Jawa Timur (2006)
* Juara maos geguritan tiga basa ing Pondok Pesantren Al-Amien Prenduan Madura (2007)
* Bebungah Cipta Puisi Teater Kedok & Piala Wali Kota Surabaya (2007)
* Bebungah Cipta puisi PSK Kendal (2014)
* Bebungah saking Institut Ilmu Keislaman Annuqayah (2012)
* Nominasi carita cekak Sayembara Carita Cekak LPM STAIN Purwokerto (2012 dan 2013)
* Agrinex Indonesia cipta & baca puisi Institut Pertanian Bogor (2007)
* Nominasi Sayembara Carita Cekak ing Kalawarta Kuntum Yogyakarta (2013)
* 15 Panggurit Nem wonten Festival Kesenian Yogyakarta ke-26 (2014)
* 16 Sastrawan Nem Indonesia wonten Ubud Writers & Readers Festival (UWRF, 2015)

## Rujukan
Dan Hujan Pun Berhenti

***Dan Hujan Pun Berhenti*** inggih punika judhul novèl anggitanipun Farida Susanty ingkang dipunbabar déning Grasindo ing taun 2004. Buku ingkang kandelipun 322 kaca kanthi nomer ISBN 978-979-081-441-7 punika nglantaraken namanipun Farida Susanty nampèni bebungah Kusala Sastra Khatulistiwa ing kategori Panyerat Nèm Mumpuni, 2007. Taun punika ugi, KSK inggih maringi bebungah dhumateng Gus tf Sakai miyos pakaryanipun, *Perantau* ing kategori Prosa lan Acep Zamzam Noor miyos pakaryanipun, *Menjadi Penyair Lagi* ing kategori Geguritan. Novèl punika nyariyosaken bab kulawarga, kekancan, kasangsaran, lan katrésnan.

## Latar wingking 
*Dan Hujan Pun Berhenti* inggih punika novèl kapisan anggitanipun Farida Susanty ingkang kenthel pernak-pernik samukawis Jepang. Saking latar wingking kulawarga konglomerat Miyazao, kabudayan wonten *teru teru bozu*, basa Jepang ingkang kadhang kala kaginaaken, dumugi gegayuhan badhé pejah piyambak sakpérang tokoh ing salebetipun. Sinaosa *harakiri* dados adatipun masarakat Jepang minangka tanggel jawab awit saking kaluputanipun, bokmenawi Farida mirsani babagan punika minangka badhé dumadosipun wonten kalangan nèm-nèman. Mendah gampilipun tiyang-tiyang tumindak kados punika, nyobi nyélaki samukawis prakara. Pejah punika gampil, nanging gesang tetep kedah dipunlampahi, kaya napa kémawon kahananipun.

## Ugi pirsani 
* Kusala Sastra Khatulistiwa

## Rujukan
Rahadi Zakaria

**Rahadi Zakaria, S.I.P., M.H.** () inggih punika salah satunggalipun sastrawan ingkang misuwur ugi minangka pulitikus saking Indonesia. Rahadi naté kapilih minangka anggota Dewan Perwakilan Rakyat Republik Indonesia kala mangsa 2009 dumugi 2014 ing Fraksi Partai Demokrasi Indonesia Perjuangan, dados dutaning tlatah Jawa Kilen VII; (Kabupatèn Bekasi, Kabupatèn Karawang, lan Kabupatèn Purwakarta). Ing jagat kasusastran Indonesia, namanipun kacathet minangka salah satunggal tiyang ingkang mandhégani ngadegipun Komunitas Negeri Poci sesarengan Piek Ardijanto Soeprijadi, Handrawan Nadesul, Adri Darmadji Woko, Eka Budianta, Kurniawan Junaedhie (1993)

## Latar wingking 
Rahadi Zakaria lair ing Kabupatèn Purworejo, Jawa Tengah, tanggal 13 Fèbruari 1953. Miwiti pedamelanipun minangka juru warta. Sinaosa ngayahi jejibahan minangka anggota dhéwan, Rahadi Zakaria taksih ngalodhangaken wekdal saperlu nglairaken pakaryan awujud carita cekak lan geguritan. Awit taksih nèm, pakaryanipun sampun dipunmot wonten sawenèh ariwarta lan kalawarta antawisipun *Dharma Nyata*, *Kumandang*, *Sekar Jagad*, *Sinar Harapan, Suara Karya, Berita Yudha, Kawanku, Tomtom, Kucica, SKM Simponi, SKM Swadesi, Majalah Dewi*, lan sanèsipun. Awit saking kaprigelanipun ing kancah kausastran, piyambakipun asring dipuntimbali minangka pawicara wonten ing seminar, utawi narasumber wonten ing televisi.

## Séda 
Rahadi Zakaria séda dinten Rebo, 8 Oktober 2014 tabuh 14:30 WIB ing griya sakit Telogorejo Semarang awit saking gerah jantung. Wulan Januari 2015, para panggurit saking sakpérang kutha sami makempal wonten ing Pusat Dhokumentasi Sastra H.B. Jassin saperlu mèngeti sédanipun Rahadi Zakaria kanthi mbabaraken satunggalipun buku kempalan geguritan kanthi judhul *Negeri Rahadi*.

## Pakaryan 
* Dari Negeri Poci 1 (majalah Tiara, 1993)
* Dari Negeri Poci 2 (Puspa Warna, 1994)
* Dari Negeri Poci 3 (majalah Tiara, 1996)
* Dari Negeri Poci 4 (Kosakata Kita, 2013)
* Dari Negeri Poci 5 (Kosakata Kita, 2014)

## Ugi pirsani 
* Handrawan Nadesul
* Kurniawan Junaedhie
* Penyair DNP
* Eka Budianta
* Prijono Tjiptoherijanto

## Rujukan
Eko Budihardjo

**Prof. Ir. Eko Budihardjo, MSc ** () inggih punika salah satunggalipun arsitèk, budayawan, sastrawan, lan ilmuwan saking Indonesia ingkang naté dipunpracaya lenggah minangka Rektor Universitas Diponegoro kalamangsa 1998 dumugi 2006. Kajawi ing Indonesia, Eko Budiardjo ugi asring katimbalan wonten manca nagari minangka pawicara kuliyah umum. Taun 1993 piyambakipun dhumateng Amérikah Sarékat saperlu ngangsu kawruh babagan Konservasi Wangunan Kuno lan Lingkungan Bersejarah, lajeng taun 1994 dhumateng Australia saperlu *studi banding* babagan *urban management*. Eko Budiardjo kalebet salah satunggalipun sastrawan ingkang pakaryanipun karoncé wonten ing buku kempalan geguritan *Dari Negeri Poci*. Sadèrèngipun séda, piyambakipun kadhapuk nyerat wonten ing rubrik *Semarangan* ariwarta *Suara Merdeka* kaliyan Retmono lan Abu Su'ud.

## Padamelan 
Taun 1978 dumugi 1989, Eko Budiardjo kadhapuk minangka Kepala Biro Penelitian Fakultas Teknik Undip. Kajawi punika, piyambakipun ugi ngrangkep dados Katuwa Jurusan Arsitektur ing Fakultas Teknik. Salajengipun, piyambakipun dipunpracaya minangka Pambiyantu Dekan I Fakultas Teknik Undip, kalamangsa 1989 dumugi 1992. Boten dangu, piyambakipun ngancik dados Dekan Fakultas Teknik Undip, taun1992 dumugi 1998. Lan pamuncakipun wonten Undip, Eko Budiardjo kapilih dados rektor, kala mangsa 1998 dumugi 2006. Wonten kalih pawiyatan ingkang maringi gelar profesor dhumateng piyambakipun, inggih punika Undip, minangka Guru Besar Arsitektur lan Perkotaan, lan Guru Besar Lansekap lan Teknologi Lingkungan wonten ing Universitas Trisakti Jakarta.

## Pendhidhikan 
* Fakultas Teknik Arsitektur Universitas Gajah Mada Yogyakarta taun (1969)
* Master of Science in Town Planning University of Wales Institute of Science and Technology, Inggris taun 1978

## Organisasi 
* Katuwa Komisi Kabudayan Akademi Ilmu Pengetahuan Indonesia (AIPI)
* Katuwa Forum Rektor Indonesia (FRI) (2001-2002)
* Katuwa Ikatan Arsitek Indonesia (IAI) Cabang Jawa Tengah (1987-1992)
* Katuwa Ikatan Ahli Perencanaan (IAP) Cabang Jawa Tengah (1992-sekarang)
* Anggota Dewan Habitat International Council (HIC) Meksiko
* Eastern Regional Organization on Planning and Housing (EAROPH) Malaysia
* International Federation for Housing and Planning (IFHP) Belanda
* Direktur Lembaga Studi Pembangunan Daerah (LSPD)
* Penasihat Ahli Yayasan Bakti Karya (Yabaka)
* Anggota Dewan Pakar Ikatan Cendekiawan Muslim Indonesia (ICMI) Jawa Tengah
* Anggota Dewan Pembina Persatuan Insinyur Indonesia (PII) Jawa Tengah
* Présidhèn Rotary Club Semarang
* Katuwa Dewan Kesenian Jawa Tengah.

## Pangaji 
* Bhakti Upapradana saking Gubernur Jawa Tengah
* Dosen Teladan saking Rektor Undip
* Bintang Emas Budaya saking Pusat Lembaga Kebudayaan Jawi
* Penghargaan dengan pujian saking Ikatan Arsitek Indonesia

## Rujukan
Mbah Gotho

**Saparman Sodimejo**, ingkang ateges, yuswanipun Mbah Gotho sangalas taun langkung sepuh tinimbang tiyang paling sepuh ingkang kacathet kanthi resmi, Jeanne Calment, séda nalika taun 1997. Mbah Gotho punika pandhemen ses utawi rokok dumugi sédanipun. Piyambakipun gesang langkung dangu tinimbang sedasa sedhèrèk kandhungipun, sekawan sémahipun, lan gangsal putranipun. Kaca *Liputan 6* nglaporaken bilih yuswa Mbah Gotho punika udakara satus patang dasa taun, piyambakipun mboten saget èmut tanggal lairipun, nanging mratélakaken wontenipun pembangunan satunggalipun pabrik gula ingkang dumunung wonten Sragen ing taun 1880.

## Rujukan
The Road Within

***The Road Within*** inggih punika filem saking Amérikah Sarékat ingkang dipundamel taun 2014. Filem punika dipunsutradarani Gren Wells, ngrangkep minangka panganggit skénario. Filem punika damelan ambalan saking filem Jerman taun 2010 asesirah *Vincent Wants to Sea*. *The Road Within* dipunbabar kaping pisan nalika pahargyan Los Angeles filem Festival taun 2014 lajeng dipunbabar kanggé sagung pamirsa ing wulan April 2015.

## Ingkang maragani 
* Robert Sheehan
* Dev Patel
* Zoë Kravitz
* Robert Patrick
* Kyra Sedgwick

## Latar wingking
Wells ndamel filem ambalan punika dhedhasar namung saking *trailer* *Vincent Wants to Sea*. Piyambakipun ugi mratélakaken bilih kapeksa ndamel filem punika awit saking riwayat kesehatanipun jalaran mboten tumata anggènipun dhahar. Zoë Kravitz nyengkuyung wragad agengipun 90 pounds kanggé filem punika, lan maringi katrangan bilih piyambakipun mboten èstu ndhèrèk maragani jalaran saweg nandang gerah *anoreksia* (kelangan pepinginan dhahar).

## Pangalembana
Filem punika panèn pangalembana saking para pamirsa lan juru kritik. *The Hollywood Reporter* ngalembana tiga juru paraga baku, nanging ugi maringi kritik. Sami kaliyan punika, kalawarta *Variety* maringi pangalembana awit saking "kaprigelanipun pra paraga antawisipun Robert Sheehan, Dev Patel dan Zoe Kravitz".

## Rujukan 
## Pranala njawi 
* 
*
Ong Harry Wahyu

**Ong Harry Wahyu** (lair ing Madiun, Jawi Wétan) inggih punika salah satunggalipun seniman saking Indonesia. Namanipun misuwur miyos pakaryanipun awujud filem minangka *visual artis* lan *art director*. Piyambakipun naté nampi pangaji ing kategori *The best art director* wonten pahargyan Festival Film Indonesia kanthi filem *Daun di Atas Bantal* ingkang dipunsutradarani Garin Nugroho kanthi juru paraga Christine Hakim, taun 1996. Ong Hary Wahyu mandhégani ngadegipun komunitas kampung Nitiprayan ingkang salajengipun kawentar minangka kampung kagunan. Pakaryanipun ing jagat kagunan rupa, misuwur nalika nyungging samak buku *Gadis pantai*, anggitanipun sastrawan Pramoedya Ananta Toer.

## Latar wingking 
Sinaosa naté dipunpenggak déning tiyang sepuhipun nalika badhé nglampahi kiprah ing jagat kagunan, nanging Ong tetep nglampahi punika. Kanthi modhal raos remen lan kaprigelan ingkang kapendhem, Ong Harry Wahyu kasil mujudaken pangimpènipun ing jagad film lan kagunan rupa.
Piyambakipun dugi Ngayojakarta taun 1979, sasampunipun ngrampungaken pawiyatan menengah ing Madiun. Kanthi tékad ingkang gumolong, Ong Harry Wahyu nerasaken pawiyatan wonten ing Institut Kagunan Indonesia Jurusan Kagunan Grafik. Nanging piyambakipun mboten tutug anggènipun kuliyah, amargi langkung kathah ngayahi pedamelanipun.

Ong Harry Wahyu sampun nglairaken pakaryan awujud *desain grafis*. Piyambakipun dipunpracaya minangka *art director* wonten sapérang filem Indonésia antawisipun *Tajuk* (sesarangan Slamet Raharjo lan sakanca), *Sri* (sesarengan Marcelli Sumarno), *Habibie & Ainun* (sesarengan Hanung Bramantyo), *Soegija* (dipunparagani Nirwan Dewanto), lan *Daun di atas bantal* (dipunparagani Christine Hakim, dipunsutradarani Garin Nugroho). Mligi film *Daun di atas bantal* Ong Harry Wahyu kasil nyabet prédhikat minangka *The best art director* wonten pahargyan Festival Film Indonesia (1998).

## Pakaryan 
Pakaryanipun Ong Harry awujud *desain grafis* kanggé para panganggit carita cekak, geguritan, lan novèl mboten saget kaétung cacahipun, ngancik atusan.  Ing ngandhap niki namung sapéreng pakaryanipun:
* Tajuk
* Sri
* Soegija
* Daun di atas bantal
* Habibie & Ainun (film)

## Ugi pirsani 
* Nirwan Dewanto
* Slamet Rahardjo
* Garin Nugroho
* Christine Hakim
* Festival Film Indonesia
* Puthut EA
* Butet Kertaradjasa

## Rujukan
Cari Aku di Canti

***Cari Aku di Canti*** inggih punika buku kempalan carita cekak anggitanipun sastrawati Wa Ode Wulan Ratna ingkang kababar déning Lingkar Pena Publishing House taun 2008. Buku punika kasil nglantaraken Wa Ode Wulan nampi bebungah Penghargaan Kusala Sastra Khatulistiwa (KSK) ing kategori Panyerat Nèm Mumpuni, 2008. Tahun punika, KSK ugi maringi bebungah dhumateng  Nirwan Dewanto miyos pakaryanipun, *Jantung Lebah Ratu*, ing kategori Geguritan lan Ayu Utami miyos pakaryanipun, *Bilangan Fu*, ing kategori Prosa. Sedaya carita cekak ingkang karoncé wonten buku *Cari Aku di Canti* ngangkat cariyos pagesangan Sulawesi Tenggara, mliginipun Buton.

## Latar wingking 
*Cari Aku di Canti* ngandhut kalih welas carita cekak antawisipun *La Runduma, Cari aku di Canti, Bula Malino, Bulan Gendut di tepi Gangsal, Perempuan Nokturia, Catatan Harian Hans Mandosir, Kembang Sri Gading, Corfivollus, Meja Gembol, Kering, Peluru-peluru*, lan *Batavus*. Sedaya carita cekak ingkang karoncé wonten buku punika ngangkat cariyos pagesangan masarakat Sulawesi Tenggara, mliginipun Buton. Kajawi miyos riset wonten sakpérang papan panggènan, Wa Ode Wulan Ratna ugi ngasah kaprigelanipun miyos adicara Bengkel Penulisan Novèl Dewan Kesenian Jakarta.

## Ugi pirsani 
* Wa Ode Wulan Ratna
* Kusala Sastra Khatulistiwa

## Rujukan
Retmono

**Prof. Dr. Retmono** () inggih punika salah satunggalipun budayawan saking Indonésia. Asmanipun misuwur lumantar pakaryanipun awujud jurnal ilmiah lan artikel ingkang dipunmot wonten sawenèh ariwarta, kalawarta, lan jurnal. Retmono punika ugi salah satunggalipun mahaguru ingkang naté dipunpracaya ngasta Rektor Universitas Negeri Semarang (Unnes). Taun 2007 Retmono nampi Anugerah Sewaka Winayaroha, Pangabektèn Pawiyatan Luruh saking Direktur Jenderal Pendidikan Tinggi, Kementrian Pendidikan Nasional.

## Latar wingking 
Retmono lair ing Kutha Malang, Jawa Timur, tanggal 23 Oktober 1933. Ngrampungaken pendhidhikan dhoktoral wonten ing Universitas Texas, Amérikah Sarékat, taun 1970. Awit saking punika, piyambakipun miwiti pedamelanipun minangka dhosèn wonten IKIP Semarang ingkang lajeng ngalih dados Unnes. Retmono punika salah satunggalipun dhoktor kapisan wonten IKIP Semarang rikala samanten. Ing kalangan pawiyatan, saé para dhosèn utawi mahasiswa, Retmono misuwur gadhah pribadi pamikir. Ing jawi pawiyatan, piyambakipun nyerat sapérang jurnal ilmiah lan artikel ingkang dipunmot wonten ariwarta, kalawarta, lan jurnal. Anggitanipun saben peken, dumugi sapunika dipunmot déning ariwarta *Suara Merdeka wonten rubrik *Semarangan''. Taun 1986 dumugi 1994 Retmono kapilih dados Rektor IKIP Semarang. Wonten ing astanipun , lokasi gedhong pawiyatan ingkang sadèrèngipun wonten Jalan Kelud Utara III Semarang dipunlih wonten papan panggènan langkung wiyar, ing Sekaran, Gunungpati. Retmono pensiun saking  IKIP Semarang taun 2003, nanging taksih dipunsuwun minangka dhosèn wonten PPS Unnes.

## Pangaji 
* Anugeraha Sewaka Winayaroha, Pangabektèn Pawiyatan Lurur saking Direktur Jenderal Pendidikan Tinggi, Kementrian Pendidikan Nasional (2007)

## Ugi pirsani 
* Universitas Negeri Semarang
* Suara Merdeka

## Rujukan
Dewan Kesenian Jakarta

**Dewan Kesenian Jakarta (DKJ)** inggih punika salah satunggalipun organisasi mitra ingkang nyengkuyung kagiyatan pangembangan seni-budaya wonten ing tlatah Provinsi Daerah Khusus Ibukota Jakarta ingkang dipunyasa déning masarakat seniman. Organisasi punika dipunkukuhaken déning Gubernur DKI Jakarta, Ali Sadikin, ing tanggal 17 Juni 1969. Wiwitanipun, anggota pengurus Dewan Kesenian Jakarta dpuntetepaken déning Akademi Jakarta, inggih punika para budayawan lan winasis saking saindengipun Indonesia. Sapunika, sansaya dangu, pamilihan anggota Dewan Kesenian Jakarta dipuntindakaken kanthi binuka, miyos tim pamilihan ingkang dipunayahi déning sakpérang ahli lan pengamat seni, kajawi anggota Akademi Jakarta piyambak. Para calon dipunajengaken saking kalangan masarakat utawi kelompok seni. Kala mangsa kapengurusan Dewan Kesenian Jakarta inggih punika tigang taun. Sakpérangan ageng wragad kanggé ngecakaken kagiyatan DKJ saking Pemerintah Provinsi DKI Jakarta. Nanging DKJ ugi makarya sesarengan kaliyan lembaga-lembaga nirlaba, perusahaan ingkang nyengkuyung kagiyatan seni-budaya, lan ugi kaliyan dhéwan kesenian kabupatèn/kutha/provinsi sanèsipun. Présidhèn kaping sekawan Republik Indonesia, Abdurrachman Wahid, naté kadhapuk Katuwa Dewan Kesenian Jakarta.

## Jejibahan 
Dewan Kesenian Jakarta ngayahi jejibahan minangka mitranipun Pamaréntah Provinsi DKI Jakarta kanthi nyengkuyung sagung kagiyatan seni-budaya ugi ndhèrèk nemtokaken arah kebijakan pamaréntah babagan seni-budaya wonten tlatah Jakarta. Cacahipun anggota DKJ inggih punika selangkung tiyang, ngandhut para seniman, budayawan lan pamikir seni, ingkang dipunpantha wonten nem panitya: panitya filem, panitya seni musik, panitya sastra, panitya seni rupa, panitya seni jogèd, panitya komite seni teater. Kajawi punika, Dewan Kesenian Jakarta ugi ngawontenaken adicara adon-adon Sayembara Novèl Dewan Kesenian Jakarta.

## Panitiya 
## Kagiyatan 
* Penelitian
* Pengembangan
* Pendokumentasian karya dan kagiyatan
* Kajian seni-budaya (diskusi, seminar, workshop, pelatihan)
* Festival
* Pengiriman duta seni
* Kerjasama dengan lembaga-lembaga lain
* Penyediaan wahana apresiasi (pertunjukan seni, pemutaran film, pameran/gelar karya)

## Rujukan 
## Pranala njawi 
* Situs resmi Pemprov DKI 
* Situs resmi DKJ
* Katalog Perpustakaan DKJ - Situs resmi
Wa Ode Wulan Ratna

**Wa Ode Wulan Ratna** () inggih punika salah satunggalipun sastrawati saking Indonesia. Awit taksih nèm piyambakipun sampun cinaketan kaliyan jagat kasusastran, nanging miwiti kiprahipun nalika kuliyah wonten Universitas Negeri Jakarta. Piyambakipun naté nampi bebungah Kusala Sastra Khatulistiwa (KSK) ing kategori Panyerat Nèm Mumpuni, miyos pakaryanipun, kempalan carita cekak, *Cari Aku di Canti, 2008. *Taun punika ugi, KSK ugi maringi bebungah dhumateng Nirwan Dewanto ing kategori Geguritan miyos pakaryanipun, *Jantung Lebah Ratu* lan Ayu Utami ing kategori Prosa miyos pakaryanipun, *Bilangan Fu*.

## Latar wingking 
Wa Ode lair ing Jakarta, tanggal 23 Agustus 1984, nanging pakaryanipun kathah ingkang mundhut irah-irahan tlatah. Babagan punika mboten éwah saking latar wingking kulawarginipun ingkang saking Kabupatèn Buton, Sulawesi Tenggara. *Cari aku di Canti* inggih punika buku kempalan carita cekak ingkang nglantaraken namanipun nampi bebungah Kusala Sastra Khatulistiwa ing kategori Panyerat Nèm Mumpuni, taun 2008. Awit taksih nèm, Wa Ode Wulan Ratna sampun cinaketan kaliyan jagating kasusastran lan maos buku-buku kagunganipun sang rama. Piyambakipun naté tumut ramanipun ingkang dados pangladhi dayung, mlebet alas. Wekdal punika, inggih namung buku-buku ingkang dados kancanipun. Ing taun 2003, piyambakipun mbabar buku *Perempuan Noktaria*, kempalan carita cekak ingkang nyariyosaken kahananipun para wanita ing masarakat.

Kajawi nyerat karya sastra, Wa Ode Wulan Ratna ugi dipunpracaya dados dhosèn Panyeratan Kreatif wonten ing Universitas Multimedia Nusantara Jakarta, Piyambakipun saèstu remen mlampah-mlampah, melancong dhumateng sapérang kutha saperlu nggulawenthah kaprigelan panyeratan ingkang badhé dipunangkat minangka karya sastra. Taun 2010 piyambakipun katimbalan déning Dewan Kesenian Tegal saperlu maos carita cekak wonten Gedung Kesenian Tegal.

## Bebungah 
Berikut ya iku pratélan penghargaan yang pernah diraih olèh Wa Ode Wulan Ratna
* Sayembara Creative Writing Institute (CWI), 2005
* Sayembara carita cekak Melayu, Dewan Kesenian Riau (DKR), 2005
* Sayembara carita cekak Krakatau Award Dewan Kesenian Lampung (DKL), 2005
* Kusala Sastra Khatulistiwa 2008
* Sastrawan kapilih wonten ing Ubud Writers & Readers Festiva

## Ugi pirsani 
* Kusala Sastra Khatulistiwa
* Dewan Kesenian Jakarta
* Dewan Kesenian Tegal
* Universitas Multimedia Nusantara

## Rujukan